
Piaţa cunoaşte un succes reînnoit şi pare să domine dinamica civilizaţiei, 
nu numai occidentale, ci şi planetare. Argumentele în favoarea ei scot în evi- 
dență eficienţa în distribuire, bazată pe ocazia îmbogăţirii, într-un sistem în 
care sunt tutelate fie libertatea de alegere, fie libera concurenţă a prețurilor. 
Una dintre marile probleme rezolvate de piață este gestiunea informaţiei, ne- 
cesară pentru o tranzacţie convenabilă părților prin mecanismul preţurilor. 
De fapt, preţurile şi moneda sintetizează diferitele proceduri care duc de la 
cumpărarea materiilor prime la punerea în vânzare a produsului finit şi per- 
mit, de asemenea, stabilirea echivalențelor între toate activitățile umane. 

Piaţa indică acel mecanism prin care o serie de decizii independente şi des- 
centralizate dau naştere nu haosului, ci unei ordini spontane. Este un adevăr 
pe care simțul comun nu este în măsură să-l perceapă imediat. Dar cu siguranță 
societăţile bazate pe economia de piaţă sunt mai puţin haotice decât societățile 
bazate pe planificarea centrală. 

Obiecţiile împotriva generalizării necuvenite a formei mercantile ca in- 
strument potrivit pentru distribuirea oricărui bun social provin tocmai din 
imperfecțiunile care însoțesc avantajele amintite mai sus. Aceste obiecții pot fi 
rezumate în următoarele întrebări: Cât este de reală libertatea de alegere a 
persoanelor în piaţa bunurilor elementare cum sunt mâncarea, îmbrăcămin- 
tea, locuinţa şi sănătatea? Cât este de reală concurenţa prețurilor într-o socie- 
tate puternic stratificată? Până la ce punct este completă şi îngrijită informaţia 
cerută pentru cumpărare? Și, în sfârşit, cât poate piaţa să fie într-adevăr neutră 
față de puterea politică, într-o democraţie imperfectă cum sunt toate demo- 
craţiile reale? 

A demonstra că piaţa are limite, aceasta este teza noastră, adică a afirma că 
ea îşi are locul ei în viaţa umană. Există o vastă clasă de bunuri care sunt văzute 
ca mărfuri. Sunt cele pe care le găsim în magazinele obişnuite, iar piața produce 
şi distribuie aceste bunuri cu eficiență şi abundență. Dar ce dimensiuni de 
valoare sunt recunoscute şi realizate sau ignorate sau amenințate de normele 


84 DIALOG TEOLOGIC 21 (2008) 


pieţei în lucrurile, în relaţiile și în viața persoanelor? Care idealuri ale eu-lui şi 
ale societăţii încearcă piaţa să le întrupeze? 

În definitiv, ne vom întreba dacă extinderea pieţei la alte realități amenință 
realizarea altor idealuri. Provocarea radicală constă în a vedea dacă există ceva 
intrinsec în funcţionarea pieţei ce ar ameninţa capacitatea noastră de acţiune 
şi viața umană, dacă „piaţa liberă” reduce în loc să înalțe libertatea noastră 
umană. 


1. Expansiunea pieţei 
1.1. Marea transformare 


Ca instituţie, piaţa a existat mereu, însă, o dată cu dezvoltarea culturii mo- 
derne şi a procesului de raționalizare, poziţia şi funcţia ei s-au schimbat profund. 
Din instituţie periferică, legată de economia domestică, ce reflecta condiţiile 
sociale ale producătorilor şi consumatorilor, ea s-a transformat în cursul ulti- 
melor două secole într-o instituție centrală şi complexă, care obligă economia 
domestică. Din instituție coborâtă în social, ea a devenit o instituţie care for- 
mează societatea şi exprimă hegemonia economiei. Ca urmare a acestui pro- 
ces, piaţa a încetat să fie o instituţie periferică şi a devenit instituţia centrală a 
societății occidentale moderne!. 

Numai în Europa modernă, începând din secolul al XVIII-lea şi ca rezultat 
al multor factori, se asistă la un proces de absorbire în sfera economiei mer- 
cantile a altor sectoare ale vieţii sociale, care până la acel moment erau clasifi- 
cate ca aparținând domeniului economiei naturale. Procesul autonomiei pie- 
tei, odată pus în mișcare, tinde să se extindă, cu binecunoscutele paradoxuri 
ale eroziunii bazelor sociale în cadrul cărora sectorul mercantil a putut să se 
dezvolte cu o anumită eficiență’. 

Focalizând acest aspect al pieţei, Polanyi afirmă că Smith a înţeles cel dintâi 
că diferitele tipuri de preţuri, inclusiv salariile, venitul şi prețurile alimentelor, 
tindeau să fie interdependente şi că acest lucru se întâmpla „deoarece erau 
determinate de pieţe concurenţiale” Circumstanţa că factorii producţiei, 
munca şi pământul, înainte de toate, tindeau să fie înglobate în acest meca- 
nism constituia de fapt o „inovaţie revoluţionară”, configura o formă istorică 
nouă, absolut specifică a producției. 


! Cf. C. MONGARDINI, Economia come ideologia, Franco Angeli, Milano 1997, 86 ş.u. 
? E Hinscă, I limiti sociali allo sviluppo, Bompiani, Milano 1981. 

Piaţa, ca „mecanism instituțional”, „organizează ființele umane”, împreună 
cu pământul şi cu orice altă resursă, „în unităţi industriale conduse de privați 
angajaţi, mai ales, să cumpere şi să vândă cu scopul de a realiza un profit”. 
Toată producţia este în vânzare pe piaţă şi toate veniturile derivă din vânzare: 
asta implică să fie pieţe „pentru toate elementele industriei” şi, înainte de toate, 
„pentru muncă, pământ şi monedă”*. Astfel se transformă „însăşi substanța 
societăţii». 

Situaţia apare răsturnată față de societăţile precedente, în care trocul şi 
schimbul fac parte dintr-un „tip de tranzacţie preconstituit în care sunt deja 
fixate obiectele şi costul lor echivalent”, mai exact, preconstituit într-un sis- 
tem social care organizează în ansamblul său „subzistența omului”, care orga- 
nizează modurile, semnificaţia, obiectul însuşi al producţiei. Faptul că această 
funcție este asumată de piaţă, de vreme ce „niciodată înainte de timpul nostru 
pieţele nu au fost mai mult decât elemente accesorii ale vieţii economice”, 
face evidentă radicalitatea schimbării. Producţia şi necesităţile sunt acum de- 
finite şi organizate de schimb şi de acel „a produce pentru schimb”. Această 
structură tipic economică devine dominantă, determinând sistemul social în 
ansamblul său. 

Devenind autonom sistemul economic, „locul” economiei în societate este 
determinat de economia însăşi, deoarece ea este, ca să spunem aşa, autoinsti- 
tuționalizată. Organizarea economiei nu mai depinde de structuri, instituții şi 
raporturi sociale care nu sunt în mod imediat şi specific economice. Mai mult, 
societatea, diferitele sale aspecte şi funcțiuni sunt configurate şi transformate 
pe baza activității economice, în mod corespunzător cu necesitățile sistemului 
de piaţă. 


1.2. Etica laică a pieței 


Economia, ca domeniu social distinct în mod fundamental de alte domenii ale 
relațiilor umane, este o invenție modernă, aşa cum am văzut. De fapt, ea con- 
stituie un vector istoric fundamental al afirmării civile a principiului libertăţii 


5 K. POLANYI, La sussistenza dell'uomo, Einaudi, Torino 1983, 32. 

t K. PoLANYI, La Grande Trasformazione, Einaudi, Torino 1974, 89. 

* Dezvoltarea economiei de piaţă, stimulată de cea a raporturilor capitaliste de producţie, 
dă loc la „o întreagă societate încorporată (embedded) în mecanismul propriei economii: o 
societate de piață” (K. POLANYI, La sussistenza dell'uomo, 32). 

6 K. POLANYI, La sussistenza dell'uomo, 79. 


7 K. POLANYI, La sussistenza dell'uomo, 88. 

şi, în acelaşi timp, al alterării acelui principiu. Libertatea permisă şi cerută de 
schimbul pieţei este libertatea plătită cu prețul disocierii dintre schimbul ma- 
terial al bunurilor şi serviciilor şi schimbul simbolic prin care libertatea poate 
fi doar hrănită. Libertatea pieţei are drept condiţie fundamentală proprie neim- 
plicarea identităţii personale în schimb. Societatea modernă presupune dis- 
tincţia între relaţii identificatoare şi relații doar funcţionale sau „reale”!. Do- 
meniul paradigmatic al acestor relaţii din urmă este, desigur, cel al economiei. 

Acţiunea economică în acest sens este numai utilă, ea foloseşte, dar nu 
semnifică, adică nu exprimă nimic din mine, deci nici nu permite imediat 
realizarea unei recunoașteri reciproce, o legătură de reciprocitate personală. 
În acest sens, ea este formă a schimbului „real? şi nu „simbolic”*. 

Piaţa arată un respect foarte mare față de persoană: ei nu-i cere absolut 
nimic din ceea ce se referă la semnificaţiile şi la valorile supreme ale vieții: 
valoarea întregului este definită în termenii aseptici ai monedei. O stăpânire 
dulce, eliberată aparent de orice recurs la ideologie. 

Etica în care piaţa caută propria sancțiune ideală este complet sechestrată 
față de orice convingere morală. Este în mod riguros „laică”, în sensul că exclude 
orice referinţă la distincţia dintre viciu şi virtute, dintre nevinovăție şi vină. 
Proclamă respectul cel mai absolut față de convingerile fiecăruia, dar ele tre- 
buie să fie închise în mod riguros în respectarea conștiinței sale. Piaţa mijlo- 
ceşte împlinirea acestei secularizări civile şi privatizări a conştiinţei morale”. 

Stăpânirea pe care piaţa arată că o are în cadrul societăţii contemporane ne 
ajută să înțelegem succesul modelului contractului în interpretarea raporturilor 
sociale. Fiecare individ, recunoscând că nu poate să se îngrijească singur de 
satisfacerea tuturor necesităţilor vieţii sale, se pune de acord pentru o împăr- 
tire a îndatoririlor, deci pentru o anumită rațiune de schimb a respectivelor 
prestații. Modelul contractului nu ajută la înțelegerea raţiunii de a fi a institu- 
ţiilor sociale, inclusiv a pieţei. Ele nu pot să fie realmente înţelese numai ca 


8 Pentru aprofundarea antropologică a acestui punct, ne permitem să facem trimitere la G. 
MANZONE, Libertà cristiana e istituzioni, Milano 1998, 13-51. 

° În jurul afirmării pieţei şi a formelor corespunzătoare ale producţiei şi consumului se 
plasează toate celelalte forme de autonomizare a fiecărui domeniu parţial al raportului uman. 
Ele sunt, într-un fel corolarii, ale fracturii fundamentale care a intervenit între schimbul ma- 
terial şi schimbul simbolic. Ele dau naștere societăţii complexe şi diferenţei sale sistematice 
față de societatea organică. Dacă solidaritatea era, într-un fel, un destin în cadrul societății 
tradiţionale, ea devine în schimb un ideal improbabil şi destul de mediat în noua realitate 
socială. 

10 G, ANGELINI, „L Europa, il mercato, la cultura e la fede”, Rivista del clero italiano 9 (1999) 
566-582. 


EXPANSIUNEA PIEȚEI ȘI MONETARIZAREA VIEŢII 87 


reţea strânsă de legături de interdependenţă reciprocă sau ca „sisteme de ne- 
cesităţi”: ele implică libertatea umană și dedicarea sa necondiționată pentru o 
promisiune de bine, numai în care fiecare va putea să se regăsească pe deplin, 
dar nu de la sine sau făcând abstracţie de celălalt. 

Prin urmare, instituţiile pieţei sunt considerate mereu de doctrina socială a 
Bisericii ca spaţiu al acțiunii umane şi ca figură determinată şi universală a 
realizării libertăţii: în ele devin recognoscibile şi practicabile claritățile morale, 
ale căror forme de realizare sunt nedeductibile din punct de vedere doctrinar". 


1.3. Critica doctrinei sociale a Bisericii 


Pius al XI-lea dezvoltă o analiză pătrunzătoare a pieţei, în care se afirmă în 
mod hotărât că piața muncii şi a produselor nu poate fi principiul care regle- 
mentează economia. „Consecințele funeste” ale afirmării fără limite a forțelor 
de piață duc mult dincolo de sfera pur economică: între sistemul economic şi 
sistemul politic se stabilesc interacțiuni care — în lipsa unui principiu director 
bine determinat al economiei - merg în direcția accentuării nedreptăţii sociale. 
Pius al XI-lea folosea o expresie tipică din timpul său, „plutocrația”, pentru a 
indica pericolul unei intromisiuni necuvenite a puterii economice în interio- 
rul instituţiilor democratice. Însă sensul gândirii sale rămâne încă valabil: ca- 
pitalismul fără reguli ameninţă şi nu ocroteşte piața şi democraţia. 

Ioan Paul al II-lea afirmă explicit forțele multiple ale pieţei. „O piaţă echili- 
brată şi bine reglementată poate aduce, împreună cu prosperitatea, dezvolta- 
rea culturii, a democraţiei, a solidarităţii şi a păcii”. Libertatea economică 
este considerată ca o dimensiune a libertăţii şi ca un dar al lui Dumnezeu”. 
Papa susţine „dreptul la iniţiativă economică” și „valoarea pozitivă a pieţei şi 
a întreprinderii”!5. Se recunoaşte valoarea uneia dintre caracteristicile funda- 
mentale ale mecanismului de piaţă, cea de a preamări, prin schimbul voluntar, 
calitățile specifice ale fiecăruia, punând în centru „voinţa și preferinţele persoanei 


1 O. Horre, ed., LEglise et la question social aujourd'hui, Ed. Universitaires, Fribourg 
1994, 49-65. 

12 Discurs la Academia Pontificală de Ştiinţe Sociale, 25 aprilie 1997, nr. 5. 

8 Centesimus annus, nr. 23. Între multele comentarii ale enciclicei dintr-o perspectivă eco- 
nomică, cf. I. Musu, „La Centesimus Annus e l'economia”, La Società 1 (1991) 321-336; pentru 
o interpretare a magisteriului social al lui Ioan Paul al II-lea despre economia de piață în ge- 
neral, cf. D. FINN, „John Paul II and the Moral Ecology of Markets”, Theological Studies 59 
(1998) 662-679. 

14 Sollicitudo rei socialis, nr. 15. 

'5 Centesimus annus, nr. 43. 


88 DIALOG TEOLOGIC 21 (2008) 


care în contract se întâlnesc cu cele ale unei alte persoane”'S. Papa afirmă efi- 
ciența pieţei pentru a folosi mai bine resursele şi a întâlni necesităţile, cel puţin 
cele reprezentate de puterea de cumpărare în piață”. El apreciază pieţele şi 
pentru că „dau un loc central dorințelor şi preferințelor persoanelor, care într-un 
contract întâlnesc dorinţele şi preferinţele altei persoane”'5. Conform princi- 
piului subsidiarităţii, el conchide că „există, desigur, o sferă legitimă de auto- 
nomie în viaţa economică, în care statul nu ar trebui să intre””?. Și încredințează 
şi guvernelor naţionale responsabilitatea de a menţine libertatea acelor piețe”. 

Pe de altă parte, se amintesc în enciclică în mod clar situaţiile în care piața 
întâmpină dificultăți în desfăşurarea funcției sale. Între timp, se prezintă inca- 
pacitatea pieţei de a produce în mod eficace un nivel adecvat şi calitatea bunu- 
rilor publice, adică a acelor bunuri de care, bucurându-se multe persoane în 
mod simultan și în mod neexclusiv (cum sunt bunurile şi resursele ambientu- 
lui), cu greu se prestează să fie furnizate în mod eficace conform unei logici de 
schimb bazate pe drepturi exclusive”. Cu scopul de a depăși eroarea de a ceda 
în fața unei concepții naturaliste a libertăţii şi de a considera piaţa o ordine 
spontană care se autoreglementează, nealterabilă în rezultatele finale, piața 
trebuie să fie integrată, pentru că nu este în măsură să producă şi să distribuie 
în mod autonom bunurile necesare pentru satisfacerea necesităţilor umane 
prioritare: „Există numeroase necesități umane care nu au acces la piaţă. Este 
datoria strictă a dreptăţii şi a adevărului de a se împiedica faptul ca nevoile 
umane fundamentale să rămână nesatisfăcute şi ca oamenii care sunt asupriți 
de ele să piară”. 

Abordarea lui loan Paul al II-lea pare corectă din punct de vedere ştiinţific. 
Ştiinţa economică modernă a stabilit „falimentul pieţei” în producţia și distri- 
buirea de „bunuri publice”. Enciclica nu tratează aspectele tehnice ale proble- 
mei, ci se limitează să enunţe un principiu general: „Este datoria statului să 
aibă grijă de apărarea şi de tutelarea acelor bunuri colective cum sunt ambientul 
natural şi ambientul uman a cărui salvgardare nu poate fi asigurată de simplele 
mecanisme de piață”. Ambientul uman include o serie de obiective intermediare 


16 Centesimus annus, nr. 40. 
1 Centesimus annus, nr. 34. 
18 Centesimus annus, nr. 40. 
19 Centesimus annus, nr. 15. 
% Centesimus annus, nr. 15; 19. 
2 Centesimus annus, nr. 40. 
2 Centesimus annus, nr. 34. 
3 Centesimus annus, nr. 40. 

cum sunt salvgardarea familiei, participarea muncitorilor la viaţa întreprinde- 
rilor, educarea consumatorilor în alegerea necesităţilor ce trebuie satisfăcute 
în mod prioritar. 

Cheia acestei relații dintre stat şi piață este noțiunea de structură juridică, 
prezentă deja în Quadragesimo anno” şi în Populorum progressio”. Prin 
structură juridică se înţelege legătura legală şi instituțională în care se desfă- 
şoară viaţa economică. Această structură de reguli ține în mare parte, chiar 
dacă nu în mod exclusiv, de responsabilitatea statului, a cărui datorie este să 
apere „acele bunuri colective care, printre altele, constituie structura esenţială 
pentru atingerea legitimă a scopurilor personale din partea oricărui individ”. 
Papa include în această noţiune de structură juridică fie contribuţia indirectă 
a statului conform principiului subsidiarităţii, adică „salvgardarea condiţiilor 
unei economii libere”?, fie contribuţia directă conform principiului solidari- 
tăţii, adică „supravegherea şi conducerea exercitării drepturilor umane în sec- 
torul economic”%. El insistă ca „piaţa să fie corespunzător controlată de forțele 
societăţii şi de stat, aşa încât să garanteze ca nevoile de bază ale întregii socie- 
tăţi să fie satisfăcute”. „Cea mai mare provocare este în continuare aceea de a 
uni libertatea şi dreptatea socială, libertatea şi solidaritatea”. 

Dacă Biserica acceptă economia de piaţă, este pentru că în ea sunt câteva 
idei şi valori în măsură să orienteze activitatea economică şi că sunt, în acelaşi 
timp, compatibile cu doctrina socială a Bisericii şi cu scopul corect al omului. 
Totuşi, Biserica nu acceptă fără rezerve instituţiile fundamentale ale economiei 
de piaţă (proprietatea privată, iniţiativa liberă), nici nu recunoaște orice fel de 
stimulente. 


2. Ontologizarea paradigmei economice 


2.1. Bioeconomia ca nou imperialism economic 


Criticile cele mai severe ale doctrinei sociale a Bisericii nu se referă la piața 
în sine ca mecanism de distribuire a resurselor, ci la finalitatea sa şi la dominaţia 


 Quadragesimo anno, nr. 69. 
3 Populorum progressio, nr. 78. 
% Centesimus annus, nr. 40. 

7 Centesimus annus, nr. 15. 

38 Centesimus annus, nr. 48. 

% Centesimus annus, nr. 35. 

3 Omilie la Havana, nr. 6. 


90 DIALOG TEOLOGIC 21 (2008) 


la care a ajuns în societatea noastră occidentală”. În lumina acestor critici, să 
analizăm acum acele abordări economice care teoretizează expansiunea pieței 
şi identifică paradigma economică cu legile universale la care trebuie conduse 
toate faptele vieții omului. Punerea într-o anumită ipostază a legilor economice 
va fi tratată dintr-un punct de vedere mai curând filozofic şi epistemologic, 
examinând în mod critic poziţiile câtorva abordări economice deosebit de re- 
levante. 

Recentele tentative de a concepe economia ca știință fundamentală explică 
toate acțiunile umane și istoria ca maximizatoare ale utilității şi supravieţuirii 
genetice”. Această generalizare ontologică a teoriei economice şi a paradig- 
mei sale de maximizare este o provocare pentru filozofia socială şi ontologie, 
deoarece noua paradigmă economică merge dincolo de societate şi ajunge la 
ştiinţele naturale, formulând o nouă teorie unificată a societăţii şi a naturii. 

Ontologizarea paradigmei economice transcende vechea distincție dintre 
explicația mecanică şi teleologică, deoarece introduce elemente de raționalitate 
teleologică în studiul vieţii nonumane, în dinamica animală şi în ecologia evo- 
luționistă prin modele maximizatoare. Cu unele aspecte, această dezvoltare în 
bioeconomie se apropie mult de tradiţia legii naturale aristotelice, pentru că 
vede lumea nonumană în analogie cu viața umană. Relaţiile socio-biologice în 
populaţiile animale sunt analizate în termeni economici şi prin categorii an- 
tropomorfe. Pe de altă parte, imperialismul economic al acestui model de ra- 
ţionalitate tinde să reducă pluralitatea scopurilor umane la un singur numitor: 
maximizarea utilității. 

În abordarea bioeconomică apare o veche problemă filozofică, adică dacă 
există un scop ultim sau un bine suprem pentru om şi pentru natură. Abordarea 
bioeconomică definește scopul ultim al Universului şi al ființelor vii ca supra- 
vieţuire genetică şi toate acţiunile sunt definite ca mijloace pentru acest scop. 
În aceşti termeni este rezolvată problema semnificației economiei de piață”. 


* Interpretarea ideologică la care ne referim este neoliberalismul, aşa cum sugerează îndeo- 
sebi învățătura socială a lui Paul al VI-lea şi cea a lui loan Paul al II-lea (Octogesima adveniens, 
nr. 29, 35; Laborem exercens, nr. 13-14). E vorba de o realizare incompletă a libertăţii. Libera- 
lismul nu este așa de favorabil libertăţii după cum pretinde că este. Îndeosebi este mai puţin 
atent la libertatea tuturor (A. ARGANDONA, „Leconomia di mercato alla luce della DSC”, La 
Societă 2 [1991] 171-198). 

* G. BECKER, „Altruism, Egoism, and Genetic Fitness: Economics and Sociology”, Journal 
of Economic Literature 14 (1976) 817-826; J. HIRSCHLEIFER, „Evolution, Spontaneous Order 
and Market Exchange”, în P. KosLowsKI - Ph. KREUZER - R. Low, ed., Evolution und Freiheit, 
Hirzel, Stuttgart 1984. 

33 Cf. 5.2.5, 

Noul imperialism economic tinde să reducă toate actele de alegere şi selec- 
tarea scopurilor la probleme distributive de selectare a mijloacelor pentru sco- 
puri, care sunt ori buna sănătate genetică, ori utilitatea, ori economisirea tim- 
pului. Mărginirea problemei alegerii la problema alocării este foarte reductivă: 
restrânge alegerile reale între scopuri, între „scopurile esenţiale ale omului”. 
Extinderea paradigmei economice dincolo de granițele economiei poate avea 
succes numai dacă încorporează problemele filozofice referitoare la alegerea 
rațională dintre scopuri. Făcând astfel, teoria economică este transformată în- 
tr-o formă de filozofie practică ce transcende simplul aspect de alocare şi ma- 
ximizare. 

În definitiv, e vorba de o nouă metodă de a vedea viaţa şi consecințele merg 
departe. Nu numai consumatorul, ci şi ființa umană în general este analizată 
în acelaşi mod în care noi privim la un om de afaceri, care face calcule comer- 
ciale şi impersonale în operațiunile sale. Orice lucru pe care noi îl facem este 
relaționat la categoria economică. Rezultă că teoria economică devine un nou 
mod de a simți şi de a fi conştienţi de lucrurile la care renunţă ființele umane, 
făcând ceea ce fac. 

Amenințarea imperialismului economic, care constă în revărsarea autoin- 
teresului economic în arii de viață pe care cea mai mare parte a persoanelor nu 
le consideră economice, face mai dificilă obţinerea bunurilor colective, pu- 
nând în pericol multe practici sociale semnificative, care sunt actualizate de 
scopurile lor specifice. Diferite relaţii sociale, cum ar fi prietenia, căsătoria, 
educaţia, toate sunt practice sau activități sociale complexe şi cu tradiții lungi. 
Fiecare dintre ele este îndreptată spre un scop care nu este economic şi care 
evoluează. Extinderea pieţei dirijează scopurile care conduc practicile sociale 
de la noneconomic la economic. Astfel, activităţile doctorilor, avocaţilor, pro- 
fesorilor, oamenilor de ştiinţă, soțiilor şi soților apar foarte diferite atunci când 
sunt conduse de scopul câştigului, în loc să fie conduse de scopul sănătăţii, al 
soluționării conflictelor, de ajutorul educativ, de adevărul despre natură, de 
legăturile afective“. 


>» 


* Pentru MacIntyre, conceptul de „practică” este central într-o teorie a ceea ce trebuie să 
fie o persoană bună. Persoanele bune care se angajează cu succes în practici posedă un număr 
de caracteristici sau virtuți cum ar fi dreptatea, onestitatea, curajul... Când imperialismul 
economic transformă practicile, pur şi simplu, în mijloace pentru bunuri externe, atunci ve- 
hicule importante pentru exprimarea realistă a valorilor dispar. Dacă se întâmplă asta, rămâ- 
ne totuşi o practică, şi anume maximizarea utilității. Atunci omul virtuos nu se va deosebi de 
„omul economic” (A. MACINTYRE, 0.c., 244 ș.u.). 

Critica adusă imperialismului economic este deja prezentă la Marx, îndeo- 
sebi în Capitalul. Distanţându-se de economia de piaţă, el se referă în mare 
parte la critica lui Aristotel adusă „chrematisticii” şi condamnă inversarea 
mijloacelor şi scopurilor în procesul de acumulare: instrumentul capitalului ar 
deveni un scop în sine. Circulaţia naturală marfă-bani-marfă este inversată de 
circulaţia capitalistă bani-marfă-capital, cu acumularea infinită a capitalului 
conceput ca scop în sine însuși. 

Refuzând toate instituţiile noneconomice, interpretate ca ideologie, Marx 
se apropie însă de anumite şcoli economice care încearcă să explice toate insti- 
tuţiile sociale prin modelul omului economic, tinzând să facă din teoria eco- 
nomică o philosophia prima, o nouă ştiinţă fundamentală şi un principiu al 
tuturor ştiinţelor vieții: ea ar cuprinde ştiinţele sociale, animale şi biologice. 

Chiar dacă multe dintre aceste abordări sunt departe de marxism, cum ar 
fi cea a lui G. Becker şi teoria interacțiunilor economice sau bioeconomia, 
afirmaţiile lor implică un determinism bioeconomic şi un istoricism econo- 
mic care este în anumite privinţe apropiat de marxism”. Pretenţia de validi- 
tate a bioeconomiei este pusă în discuţie de modelul său de știință. De fapt, 
modelul de ştiinţă la care face referință economicismul este foarte criticabil. 
Numeroase contribuţii — de la Lakatos la Kuhn şi la Fayerabend - au eviden- 
tiat inconsistenţele şi aporiile modelului tradițional de ştiinţă”. Pe această 
bază, care deschide drumul spre un concept de ştiinţă postpozitivistă, critica 
nu poate decât să aibă consecinţe asupra economiei însăşi, care s-a inspirat din 
paradigma cognitivă a ştiinţelor naturale. 


2.2. N. Luhmann: piaţa ca sistem autopoietic 


Ontologizarea paradigmei economice este prezentă în concepția lui N. Luh- 
mann, care concepe forma modernă a pieţei ca un sistem autopoietic. N. Luh- 
mann defineşte economia ca un sistem autopoietic care se autoproduce şi se 
autoconservă. Rezultă că economia trebuie să fie înțeleasă pornind de la pro- 
cedurile sale şi de la cererile sale de raționalitate. Consecința acestei teorii 
funcţionale este că „societatea modernă nu are înscris în ea vreun scop, de 


Un istoricism nonmarxist este chiar vizibil în „noua istorie economică” a lui North şi 
Thomas (C. Nora - P. THOMas, The Rise of the Western World. A New Economic History, 
Cambridge University Press 1973). 

3% Pentru o introducere sintetică la problematică şi cu respectiva bibliografie specializată, 
cf. G. GISMONDI, Fede e cultura scientifica, EDB, Bologna 1993. 

aceea nu poate să existe vreo autoritate””. Sunt refuzate explicațiile morale, 
filozofice şi antropologice. De exemplu, termenul muncă, prea apropiat de 
modelele antropologice, trebuie înlocuit cu plată. Nu munca, ci preţurile sunt 
sufletul economiei. Condiţiile sistemului ca atare nu exclud în mod necesar 
aspecte morale, dar ele au numai o realitate funcțională. 

Această concepţie autopoietică a economiei de piață aminteşte de antica 
viziune organicistă a pământului (Gaia), conform căreia planeta noastră s-ar 
comporta ca un sistem cibernetic care se menţine într-o stare de stabilitate 
dinamică. Prin analogie cu sistemele biologice, dinamica sistemului socio-eco- 
nomic este determinată de autopoiesis-ul componentelor sale. Paradigma lo- 
gică oferită de biologie devine măsură şi a acțiunii economice. Conform pro- 
cesului de generalizare, care descoperă analogii şi izomorfisme, se încearcă să 
se transfere legile homeostatice ale sistemelor vii la societățile umane. Astfel, 
omul este „naturalizat” în sensul că este cuprins în cadrul unei noțiuni de ființă 
vie, care este cea plăsmuită pe ființa biologică. Această perspectivă „naturalistă” 
susține posibilitatea de recunoaştere a adevărului realului, făcând abstracţie 
de referinţa la viața umană, de „întâlnirea” sa cu lumea ca loc al închiderii 
acelui orizont, singurul în care orice lucru, deci şi activitatea economică, poate 
să dobândească sens”. 


2.3. G. Becker: interacţiunile sociale în teoria cererii consumatorului 


Bioeconomia lui Becker încearcă să încorporeze interacțiunile sociale în 
teoria cererii consumatorului, făcând să depindă funcţia de utilitate a lui A de 
caracteristicile R ale altor persoane care influenţează bunăstarea sa. Asumând 
că A este pregătit să cheltuiască o parte din venitul său pentru a-l modifica pe 
R, Becker poate să maximizeze utilitatea lui A, supus unei legături de cheltuire 
pe bunuri cumpărate şi influenţei lui R. Această apropiere de interacțiunile 
sociale este un mijloc pentru o analiză matematică riguroasă care constă în a 
maximiza puţine funcțiuni. Şi Becker trece la aplicarea acestei tehnici „ştiinţi- 
fice” la familie, la voluntariat etc.” Într-un articol din anul 1976, inspirat din 
studii socio-biologice despre importanţa altruismului pentru supravieţuire, el 
prezintă o viziune mai generală a persoanei altruiste şi egoiste. Altruistul dă 
bogăţia sa egoistului până acolo încât se ajunge la aceeaşi utilitate pentru 


37 N. LUHMANN, Beobachtungen der Moderne, Westdeutscher Verlag, Opladen 1992, 42. 

38 Cf. G. MANZONE, Libertà cristiana e istituzioni, 125 ş.u. 

* G. BECKER, „Iheory of Social Interaction”, Journal of Political Economy (november 
1974), citat de A.F. McKEE, Economics and the Christian Mind, 134. 

amândoi. Și egoistul, condus de maximizarea propriului său venit, are un sti- 
mulent de a acţiona ca şi cum el ar fi un altruist, deoarece anumite acțiuni care 
îi fac bine altruistului îi vor face bine şi lui. Concluzia este că, atât pentru al- 
truism, cât şi pentru egoism, transferările voluntare pot să-i facă pe toți mai 
bogaţi, în limita propriilor calcule de utilitate“. 

Cineva ar putea, pur şi simplu, să respingă analiza lui Becker, care reduce 
una dintre cele mai nobile motivații umane la un fel de egoism. Alţii notează 
că teorema nu funcționează, în afară de cazul în care altruistul are ultimul 
cuvânt“. Obiecţia-cheie este că tehnica despre care tratăm, care este caracte- 
ristică abordării pozitiv-raţionaliste, comprimă bogăţia altruismului în puține 
funcțiuni scheletice care au ca finalitate maximizarea. Plinătatea a ceea ce este 
iubirea este pus înlăuntrul mașinii analizei matematice, aşa cum se întâmplă în 
studiile de economie a căsătoriei şi a sportului. Atunci această viziune deosebit 
de specializată, ce poate avea anumite elemente de adevăr pentru unele per- 
soane care se consideră altruiste, dar nu sunt, reduce substanța acestor relaţii. 

Analiza pozitivă devine o interpretare economicistă şi un înlocuitor al dis- 
cuției mai largi despre valorile care stau la baza topicii despre care vorbim. 
Manierele rele de a se mânca cu degetele sau selectarea partenerului de căsă- 
torie sunt reduse la calculul utilităţilor în conflict. 

O analiză economică nonpozitivistă poate să considere comportamentul 
consumatorului în relația sa cu bunăstarea individuală şi socială, înţeleasă în 
sensul etic, material și utilitar; întreprinderea devine o iniţiativă interesată nu 
doar de maximizarea câştigului, ci şi de bunăstarea angajaţilor şi a consuma- 
torilor produselor sale; inflația este studiată nu doar ca efect al unui tip de 
greşită aliniere fizică a cererii şi ofertei adăugate, a cererii de monedă şi a pieţei 
de muncă, ci şi ca o taxă nedreaptă pentru cei mai slabi; munca umană este 
văzută mai curând ca parte esenţială a bunăstării individuale şi sociale, şi nu 
doar sub aspectul rolului ei productiv, şi aşa mai departe. Nu doar de exigen- 
tele etice trebuie să se ţină cont în momentul recomandărilor pe care econo- 
miştii le fac politicienilor, ci şi de rolul pe care îl au în analiza însăşi. 

Din punctul de vedere al doctrinei sociale a Bisericii, trebuie notată exclu- 
derea valorilor şi a consideraţiilor etice din modelele matematice privilegiate 
de Becker. Modelele încep în mod necesar cu premise exacte şi continuă, prin 
raționamente riguroase, spre concluzii precise. În acest moment, cineva ar 
putea să fie invitat să introducă judecăţi de valori pentru a le modifica. Însă 


1 G, BECKER, „Altruism, Egoism, and Genetic Fitness: Economics and Sociology”. 
4 A.F MCKEE, Economics and the Christian Mind, 134-135. 

dificultatea este că aceste consideraţii etice nu reprezintă, pur şi simplu, un 
strat de var pe care-l aplici pe un edificiu terminat pentru a-i schimba aparenţa. 
În schimb, ating premisele şi raționamentul ştiinţei economice dinăuntru, aşa 
încât fac să apară concluzii diferite. Modelele matematice reprezintă un tip de 
armătură care, pur şi simplu, nu poate admite exigenţe etice, pentru că acestea 
din urmă nu se adaptează logicii cantitative”. 

A doua dificultate cu modelele matematice este emfaza aspectului cantitativ 
în dauna celui calitativ. În unele privinţe, acesta din urmă poate să fie transfor- 
mat în cunoaştere cantitativă: senzațiile subiective se traduc în fenomene fizice, 
sentimentul consumatorului este tradus în consideraţii cantitative şi calitatea 
vieţii poate fi redusă la categorii statistice. Însă există o limită la acest tip de 
transformare şi există un pericol de reducționism. Pentru analiza economică 
pozitivistă, se pare că ceea ce nu este măsurabil nu are importanţă. 

Perspectiva etică, tipică, a doctrinei sociale a Bisericii nu are loc în acest tip 
de argumentare, pentru că premisele matematice şi lanţul de deducție o ex- 
clud de la început. Se înţelege deci validitatea denunţării, din partea Bisericii, 
a fundamentului economicist sau a „concepţiei materialiste” din această ştiinţă 
economică”. 


3. Monetarizarea vieţii 


3.1. Abordarea cantitativă a modelelor matematice 


Să reflectăm asupra configurației limitate a realității economice care apare 
atunci când modelele cantitative exclud contextul social. Să luăm cazul a o 


* Să examinăm, de exemplu, capitolele despre comportamentul consumatorului şi teoria 
întreprinderii în autori clasici ca P. SAMUELSON, Foundations of Economic Analysis, Harvard 
University Press, Cambridge 1947. Valorile intră implicit în planul iniţial al preferințelor con- 
sumatorului şi în obiectivele-cheie care guvernează activitatea întreprinderii: în ambele ca- 
zuri sunt în relaţie cu raționalitatea, cu maximizarea şi cu locul care este dat conceptului de 
echilibru. Însă metodologia raţionamentului este de aşa natură încât orice intrare explicită a 
problemelor etice este imposibilă, pentru că logica formală nu permite asta. Premisele inițiale 
dictează procedura şi concluziile. 

+ Mater et magistra, nr. 3. Nu se neagă că pot exista legi economice care, fiind „luate din 
însăşi natura lucrurilor şi din natura sufletului și a trupului uman” (Quadragesimo anno, nr. 29), 
au fundamente a căror natură se acceptă. Corect se precizează că existența acestor legi trebuie 
să reprezinte o legătură utilă pentru a stabili „la care limite nu poate şi la care poate să ajungă 
puterea umană”. Însă Pius al XI-lea aminteşte că „ar fi eronat să se afirme că ordinea economică 
şi ordinea morală sunt aşa de disparate şi străine una de alta încât prima să nu depindă în nici 
un fel de cea de-a doua” (Ibidem). 

sută de persoane într-o fabrică în timpul unei zile de lucru cu toate evenimen- 
tele şi relaţiile sale. Din toate acestea modelul economic extrage un calcul: ce 
fel de factori au fost folosiţi pentru anumite rezultate, focalizând asupra costu- 
rilor şi asupra eficienţei. Informaţia este esenţială, însă aspectele sociale și etice 
sunt excluse în mod sistematic, deoarece metodologia economică convenţio- 
nală nu este adaptată să le ia în considerare. Se presupune că ele aparţin soci- 
ologiei, psihologiei industriale, eticii sociale şi ceea ce trebuie să spună teoria 
economică se leagă de disciplinele amintite mai sus numai după ce analiza sa 
este încheiată. Acesta este rezultatul nu numai al intenţiei de a exclude valorile, 
ci şi al metodologiei teoriei economice convenționale. 

Doctrina socială a Bisericii stimulează teoria economică să meargă dincolo 
de abordarea pur cantitativă. Sunt cele o sută de persoane în fabrică indivizi 
agresivi interesați de câştigul personal sau sunt, în schimb, o comunitate care 
caută binele reciproc, munca etc.? Toţi admit că aceste aspecte sunt importante, 
însă modelele matematice nu sunt adaptate să sesizeze această parte a proce- 
selor de producție“. Dovada acestui lucru este modul strict economic cu care 
G. Becker analizează multe aspecte ale vieţii de familie”. 

El afirmă că indivizii maximizează utilitatea lor prin preferinţele cunoscute 
şi că tot comportamentul este coordonat de pieţe implicite şi explicite“s. Teo- 
ria tradițională a consumatorului este luată ca model al fiecărui membru al 
familiei. Individul începe să maximizeze poziția sa cumpărând bunuri (copii, 
sănătate şi aşa mai departe ca adăugire la bunurile ca atare) şi este supus legă- 
turilor de timp şi de venit. Preţurile lor sunt costurile lor de producție”. Că- 
sătoria provoacă diviziunea muncii în familie — cât timp trebuie să dedice fie- 
care dintre parteneri sectoarelor pieţei şi casei? — şi alegerea cantităţii şi a cali- 
tăţii partenerilor pentru a maximiza bunurile preferate. Becker foloseşte ace- 
lași model economic pentru a trata cererea de copii, oportunitatea lor, altruis- 
mul în familie, familiile animale, divorțul şi altele. 

Temele esenţiale sunt eficiența alegerii şi maximizarea preferințelor perso- 
nale, ambele supuse la diferite legături, iar metodologia este matematică. 
Aceste proceduri arată însăşi verificarea lor: bărbaţi şi femei sunt arătaţi că 
acționează aşa cum Becker presupune că acţionează“; pieţele eficiente ale 


“ H. LEIBENSTEIN, Beyond Economic Man. 

4 G. BECKER, A Treatise on the Family, Chicago University Press 1981; şi IDEM, The Econo- 
mic Aproach to Human Behavior, Chicago University Press 1976. 

16 G. BECKER, A Treatise on the Family, LX. 

1 G. BECKER, A Treatise on the Family, 8. 

48 G. BECKER, A Treatise on the Family, 62. 

căsătoriei și familiei se comportă aşa cum a raționat autorul. În mod clar, există 
un zid între teoria economică şi etică, pentru că multe aspecte ale vieţii de fa- 
milie - unde alegeri morale mici şi mari apar mereu - sunt analizate exclusiv 
ca realități economice şi pozitive în aspectele lor pur cantitative. De exemplu, 
Becker ne cere să tratăm timpul şi bunurile ca inputs în producţia de „copii, 
stimă, sănătate, altruism, invidie, plăceri” şi în tot ceea ce este „consumat” de 
familie“. Desigur, aspectul calitativ dispare sau este absorbit în cel cantitativ 
şi o analiză bizară explică fenomenele centrale ale comportamentului căsăto- 
riei şi familiei, adică ale vieţii omului. 


3.2. Ameninţările la adresa pluridimensionalității vieții umane 


Metafora pieţei, concepută ca un fel de calculator analogic, a cărei forță 
motrice este reprezentată de maximizarea individuală a utilității şi a profitului, 
totalmente străină de realitatea comunităţii sociale şi de ambientul biofizic, e 
considerată explicaţie a întregii realităţi. Dacă piaţa invadează orice altă sferă 
socială şi domină orice alt proces distributiv, toate bunurile sunt transformate 
în mărfuri şi economia ar fi asemenea cu un stat totalitar. În felul acesta sunt 
influențate modul nostru de a înţelege valorile şi impactul lor asupra relaţiilor 
umane. 

Să explorăm modurile în care valorile sunt amenințate atunci când normele 
pieței ajung să guverneze schimbul de bunuri proprii ale relaţiilor personale. 

Un tip de exploatare apare atunci când o parte în relația de schimb dă bu- 
nuri alteia conform normelor schimbului de daruri, în timp ce cealaltă recom- 
pensează cu bunuri conform normelor pieței. Deoarece schimbul gratuit nu 
implică cererea unei întoarceri imediate, partea care asumă orientarea mer- 
cantilă în tranzacţie poate să aibă o participare mai mare de bunuri faţă de 
cealaltă. 

Acest tip de exploatare are loc atunci când întreprinderile încearcă să stabi- 
lească o relație paternalistă cu angajaţii lor. Punându-i într-o poziţie dependentă 
şi având grijă de necesităţile lor, întreprinderea poate genera sentimente de recu- 
noştinţă şi loialitate din partea angajaţilor săi. Aceste sentimente pot fi exploa- 
tate pentru a obține mai multă muncă şi ascultare de la angajaţi. Dependenţa 


* Conform lui Becker, poate să fie scrisă o funcţie de utilitate: U= (Z1....Zm), pentru a 
spune că utilitatea depinde în mod sistematic de toate produsele. Multe nu au preţuri de piață 
pentru că nu sunt schimbate, dar noi putem să ne imaginăm preţuri umbră egale cu costul lor 
de producţie, care înseamnă bunurile şi timpul dat pentru a produce toţi Zs. Atunci unul 
poate să maximizeze funcţia respectivă, funcţie care e legată de venit. 

este întărită atunci când plata este dată în natură, şi nu în bani. De exemplu, 
tinere femei care se specializează ca asistente de zbor sunt găzduite de companii 
în aeroport şi încurajate să-i privească pe şefii lor ca înlocuitori ai părinților şi 
să le destăinuiască problemele lor personale. Ele sunt stimulate să dezvolte 
legături de loialitate şi încredere cu cei care le dau de muncă, dar în acelaşi 
timp li se aminteşte că aceste legături nu sunt reciproce: puţina angajare şi 
neascultarea pot să conducă la concedierea imediată, deoarece piața de muncă 
asigură că e uşor să fie înlocuite. 

Când ambele părți adoptă normele pieţei pentru a guverna schimbul de 
valori personale, nu mai avem un caz de exploatare, ci au loc alte pierderi. Așa 
este cazul contractului detaliat de căsătorie, invocat împotriva tendințelor 
anumitor căsătorii tradiționale, în care munca în casă şi educaţia copiilor sunt 
lăsate în seama femeii. Se propune întemeierea relaţiilor matrimoniale pe o 
bază explicită de schimb: datoriile soţului şi ale soţiei faţă de muncile din casă, 
faţă de copii şi față de relaţiile sexuale trebuie să fie puse în mod detaliat în 
contractul matrimonial. Tentativa de a întări egalitatea în căsătorie în termenii 
unei participări la afaceri ameninţă bunurile de angajare şi intimitate, proprii 
căsătoriei. Acestea depind de faptul ca fiecare partener să realizeze proiectele 
şi îndatoririle constitutive ale vieții lor participate mai curând într-un spirit de 
încredere şi iubire decât de obligație contractuală şi de calculare a avantajelor 
individuale. A da şi a primi într-un spirit de încredere reprezintă unul dintre 
bunurile căsătoriei. Acel scop al căsătoriei de a realiza bunuri participate nu se 
poate identifica cu contractul explicit al căsătoriei, care evaluează căsătoria în 
termeni de avantaje distincte pentru fiecare parte. Fixând termenii de schimb 
dinainte, se ameninţă responsabilitatea căsătoriei pentru necesitățile schimbate 
ale partenerilor şi promisiunea de a aprofunda angajarea lor în lumina unei 
înțelegeri mai articulate a proiectului lor, care poate să ceară o nouă împărțire 
a activităţilor între ei. Deschiderea posibilităţii de a renegocia contractul în 
lumina necesităților care se schimbă nu este acelaşi lucru cu propria angajare 
de a iubi şi de a se îngriji de celălalt în caz de boală ca şi în timp de sănătate. 

Aceste exemple arată că normele pieţei sunt limitate şi, dacă depăşesc gra- 
nițele lor, ameninţă normele relaţiilor personale ce asigură alte tipuri de bu- 
nuri. Nu e vorba de sectoare separate, ci distincte şi care răspund la diferitele 
dimensiuni ale vieţii umane. Doctrina socială a Bisericii consideră că ştiinţa 
economică poate să regândească propriile teorii din punctul de vedere al per- 
soanei în comunitate. Cunoaşterea şi rezultatele analizei pozitive pot să se do- 
vedească utile, cu condiția să-şi recunoască limitele. Schimbarea de paradigmă 

va cere o atitudine mai empirică şi istorică şi voința de a subordona piața la 
scopuri pe care ea nu este în măsură să le determine. Critica raţiunii economice 
trebuie să-şi găsească rezultatul în „economia” rațiunii critice. 


3.3. Idealul economic de libertate şi tipul său de evaluare 


Expansiunea pieţei la toate relaţiile sociale şi apoi ontologizarea paradig- 
mei economice se exprimă concret în monetarizarea tuturor bunurilor. Una 
dintre cuceririle cele mai antice ale ştiinţei economice este că transformarea în 
marfă a bunurilor iuţeşte schimbul tuturor produselor activităţii umane prin- 
tr-o evaluare a lor în termeni monetari. Această formă deosebită de evaluare 
presupune în mod logic reducerea la marfă a tuturor activităţilor umane cu 
scopul de a le facilita calcularea precisă a echivalenţelor. 

Idealul economic de libertate este în mod clar legat de modul în care noi 
evaluăm mărfurile. Acest mod de evaluare este folosirea şi contrastează cu alte 
moduri cum ar fi respectul. A folosi ceva înseamnă a-l subordona propriilor 
scopuri, fără a da atenţie valorii intrinsece pe care poate s-o aibă. De exemplu, 
în urmă cu câţiva ani, proprietarii de sculpturi ale lui David Smith au şters 
pictura de pe aceste opere pentru că operele nepictate ale lui Smith costau mai 
mult decât cele pictate. Aceşti proprietari au tratat arta lui Smith ca o simplă 
marfă, disprețuind valoarea ei etică intrinsecă în favoarea doar a utilităţi eco- 
nomice. 

În al doilea rând, folosirea este un mod impersonal de evaluare şi se opune 
evaluării a ceva prin legătura sa personală sau sentimentală cu noi înşine, ca 
atunci când unul iubeşte un bun de familie. O marfă este ceva care se privește 
ca interschimbabilă cu vreun alt articol de acelaşi tip sau calitate. Un obiect 
iubit este văzut ca unic și neschimbabil, este vândut numai în situații deosebite 
de necesitate şi pierderea sa este simțită ca personală”. 

În al treilea rând, folosirea valorilor se poate opune valorilor participate a 
căror valoare pentru o persoană este dependentă de alte persoane care se bu- 
cură şi ele. Aceste valori nu pot fi realizate în acte private de folosire, ci, mai 
degrabă, se află într-o înţelegere publică şi participată a semnificaţiilor bunu- 
rilor. Unele locuri istorice sunt evaluate ca părţi ale unei moşteniri naţionale 
sau loc al unei comunităţi deosebite. De exemplu, legile pot să fie invocate 
pentru a păstra integritatea arhitectonică a unei zone sau controlul închirierilor, 


5 G. SIMMEL, The Phylosophy of Money, Routledge, Boston 1978. Așa cum am văzut la 
punctul 1, libertatea impersonală a pieţei este rezultatul unui proces istoric şi juridic. 

urmărind posibilitatea rezidenţilor unei comunități de a rămâne să trăiască 
împreună ca membri ai unei comunități. 

Piaţa consideră numai prețurile, deoarece calitățile bunurilor nu sunt com- 
parabile. Alegerea este în mod paralel redusă la proporţia justă a preţurilor, 
lăsând deoparte cererile incomode cu privire la motivul sau la destinaţia achi- 
ziţiilor. Aici, desigur, nu există nici un loc pentru evaluarea morală a naturii 
bunurilor schimbate: medicamentele sau drogurile, mâncarea sau armele, to- 
tul se confundă în acţiunile pieţei de a contracta în mod liber preţurile”!. 


3.4. Un ideal de libertate pentru viața umană 


În sfârşit, notăm că idealul de libertate de piaţă este numai unul printre alte 
idealuri. Uneori contrastează cu alte idealuri. Piaţa interpretează libertatea ca 
libertate de legăturile de obligaţie față de alţii. Relaţiile angajate sau involuntare 
cu alții sunt văzute ca nişte constrângeri ale autonomiei individuale. Însă noi 
nu suntem liberi să urmărim bunuri cu semnificaţie profundă pentru viața 
umană sub aceste condiţii. Sfera personală ne oferă un ideal diferit de libertate. 
În cadrul relaţiilor intime, noi suntem liberi să ne deschidem altora fără ca 
deschiderea noastră să devină obiect de manipulare a celuilalt. În piață subiec- 
tul economic trebuie să ţină ascunse interesele şi dorințele sale, de frică să nu 
fie folosite de cealaltă parte pentru a câştiga o marjă de negociere. 

Şi sfera politicii democratice oferă o viziune diferită a idealului de libertate 
pe care îl are piața. Dacă spaţiile publice de liberă asociere publică sunt însu- 
şite de persoane private, acest lucru echivalează cu o însuşire privată a puterii 
politice, asemenea sistemului drumurilor private. În afară de asta, bunurile 
procurate din spaţiile de liberă asociere publică sunt calitativ diferite de cele 
procurate din spaţiile exclusive, pentru că aceste bunuri se extind dincolo de 
scopurile concepute în mod privat prin folosirea individuală. Întâlnirea per- 
soanelor în spaţiile publice promovează şi cultivă relaţii de civilizație între ce- 
tăţeni şi relaţiile de civilizaţie sunt indispensabile pentru politica democratică. 

Să luăm în considerare bunurile procurate dintr-un parc orășenesc. Este un 
bun pentru că e deschis fără plată oricărui membru al orașului. Faptul că toţi 
membrii pot să aibă acces la parc fără a face să apară distincţii invidioase între 


"l Teoria pluridimensională şi expresivă a necesităţilor şi a bunurilor corespunzătoare face 
posibilă o orânduire ierarhică a lor, propunând o diferenţiere fie între bunuri, fie între formele 
de evaluare. O primă diferenţă trebuie stabilită între bunurile măsurabile şi bunurile inco- 
mensurabile. Primele cer o scară comună ca să li se poată determina măsura. Construirea 
unei scări comune cere atribuirea unei şi aceiaşi caracteristici tuturor obiectelor măsurate. 


EXPANSIUNEA PIEȚEI ȘI MONETARIZAREA VIEŢII 101 


ei permite tuturor să se întâlnească în termeni de egalitate, în contrast cu un 
club exclusivist. Parcul ca bun comun le permite cetățenilor să exprime relaţii 
fraterne. Un al doilea aspect pozitiv se află în faptul de a fi un loc de interacțiune 
spontană şi de activitate politică. Cei care frecventează parcul pot să aibă dife- 
rite motive ca să fie acolo, creează împreună un ambient comun, cu multe 
ocazii de interacțiuni spontane, care pot să construiască un spirit de încredere 
şi de civilizaţie printre frecventatori. În afară de mass-media, numai în spaţiile 
publice persoanele pot să genereze atenţie la problemele de interes public între 
cetăţeni care sunt străini între ei. 

Uneori spaţiile de interacțiune publică sunt închise şi supuse controlului 
privat. Acest lucru se întâmplă acolo unde un bulevard comercial duce la de- 
clinul vieţii asociative a unui centru orăşenesc. Pot oare posesorii unui bule- 
vard să suprime orice activitate sau discurs politic în el atunci când rezultă că 
este opus intereselor lor? În funcție de cât se realizează aşa ceva, valoarea aces- 
tui spaţiu se deteriorează, trecând de la un loc în care persoanele pot să se în- 
tâlnească, fiind cetăţeni egali cu interese comune, la un loc în care ei pot să se 
întâlnească numai ca niște consumatori privați. Şi e posibil să nu existe nici un 
spaţiu alternativ care să poată fi de folos aceloraşi funcţii publice, care odini- 
oară se desfăşurau în centrul oraşului. Un spaţiu public este adaptat pentru 
acțiunea politică tocmai pentru că multe şi diferite persoane ar merge acolo, 
oricum, din propriile lor motive. Spiritul unui spațiu public se poate naşte 
numai ca subprodus neintențional al scopurilor diferitelor persoane. Unele 
dintre motivele principale pentru care persoanele folosesc spaţiile publice 
sunt de a merge să lucreze şi să cumpere. Atunci când aceste motive scot per- 
soanele din centrul orăşenesc şi le încolonează pe bulevardul comercial şi 
atunci când interacțiunea lor pe bulevardul comercial este condusă de interese 
comerciale, cetăţenii pierd acest bun neintenţional. Spaţiul lor este depolitizat 
şi viaţa lor publică este sărăcită. În aceste circumstanțe, exercitarea unui drept 
privat la controlul pe care persoanele îl fac asupra propriilor proprietăți devine 
în realitate un exercițiu de putere politică, precum în cazul drumurilor private. 

Atunci când distribuim anumite bunuri mai curând conform normelor de 
fraternitate decât conform normelor pieţei, noi nu schimbăm doar modurile 
de a evalua bunurile de care ne bucurăm, ci schimbăm modurile de a ne evalua 
reciproc. Această viziune stă la baza argumentului lui R. Titmuss conform 
căruia sângele uman ar trebui să fie dat numai ca dar, şi nu vândut ca o marfă”. 


* R. Trrmuss, The Gift Relationship: from Human Blood to Social Policy, Pantheon Books, 
New York 1971. 

Obiecţia lui Titmuss este că vânzarea sângelui ameninţă relaţiile dintre per- 
soane în comunitate. Într-un sistem voluntar se urmează normele darului 
anonim: ele nu creează o legătură personală pentru că nimeni nu cunoaște al 
cui este sângele transfuzat într-un pacient. Sângele este văzut ca o resursă co- 
mună de care se poate folosi orice cetăţean: se urmează normele fraternității. 
Ca în cazul valorilor personale, valoarea sângelui atât pentru donator, cât şi 
pentru cel care primeşte depinde parţial de motivele pentru care este dat şi 
este aprofundat atunci când acestea nu sunt comerciale. 

A creşte donările de sânge mai curând cu stimulente financiare decât cu 
apelul la simțul datoriei civice şi la fraternitate promovează aşteptarea socială 
conform căreia persoanele simt că au dreptul la vreun avantaj personal pentru 
că donează sânge. Această atitudine inculcă credinţa că vreun mic act care 
contribuie la sănătatea vecinului ar trebui să fie văzut doar ca inconvenient 
care cere mai curând o compensație, şi nu mărirea spiritului comunitar. Această 
atmosferă de aşteptare face donarea de sânge o îndatorire oneroasă. Pacienţii 
constrânşi să plătească mult pentru sânge trebuie să facă presiuni asupra rudelor 
pentru a cobori preţurile. Circumstanţele tipice în care persoanele donează 
sunt stresul, dificultatea şi pedeapsa. Săracii care au nevoie disperată de bani, 
prizonierii care speră să câştige libertatea supravegheată, rudele care trebuie 
să aleagă donarea sau povara financiară. Dar când donarea de sânge este o 
obişnuință provenită din bunăvoință, nu există aceste circumstanţe problema- 
tice şi actul de donaţie fără câştig îl îmbunătăţeşte pe donator, nu-l sărăceşte. 
Virtutea, care poate să fie recompensă în sine, încetează să fie ca atare atunci 
când este plătită, chiar dacă gestul rămâne voluntar. Dacă sângele este şi o 
marfă, atunci eu i-am donat celui care primeşte echivalentul sângelui în bani, 
şi nu darul vieţii însăşi. 


Observaţii finale 


Propunerea pozitivă a doctrinei sociale a Bisericii se referă la alianță, la 
societas, la împărtăşirea drepturilor de stăpânire a lucrurilor, participarea la 
riscul comun. Acest al doilea drum pare dificil, pentru că nu anulează conflic- 
tele potenţiale care se ridică încontinuu şi necesită forța reluării neobosite a 
dialogului. Însă „societatea muncii libere”* şi a „participării” favorizează ridi- 
carea unei bogate împletiri de pacte, de acorduri, de organizaţii, în același 
timp stabile şi dinamice: de la „piaţa liberă” care ar putea să subziste fără 


5 Centesimus annus, nr. 35. 

încredere şi loialitate reciproce la „întreprinderea liberă” care implică o îm- 
părtăşire mai angajantă a riscului, a costurilor şi a obiectivelor, la cele mai 
ample „contracte sociale” care implică grupuri mai extinse de interes şi care 
presupun simțul binelui comun. De aceea, o justă economie de piaţă se înte- 
meiază pe căutarea raportului just cu celălalt, ca premisă ca să se poată exprima 
împreună necesităţile şi capacităţile oricărei vieţi umane chiar şi în tranziţiile 
economice. Viaţa şi identitatea personală cer împărtăşirea unor istorii comune. 
Fragmentarea socială care rezultă din operațiunile pieţei amenință condiţiile 
ce permit crearea de istorii comune şi a acelor bunuri în slujirea cărora se con- 
cretizează destinul liber al vieţii umane. 

Piaţa multiplică disponibilităţile materiale, dar slăbeşte sensul a tot ceea ce 
omul poate să posede. Omul are mai mult decât foloseşte, dar mai puțin decât 
este îndeajuns. Ceea ce lipseşte este doar ceea ce nu foloseşte, dar ne permite 
să slujim, să ne dăm viaţa pentru o cauză meritorie. 

Dincolo de această abordare etico-individuală, şi chiar în slujba acestei 
abordări, Biserica își propune întrebarea cu privire la formele instituționale 
care să permită mai bine conducerea procesului pieței şi justa distribuire a 
beneficiilor sale. Fiind gândită ca să înceapă de la conştiinţa umană, critica 
civilizaţiei mercantile permite elaborarea unui proiect politic care să nu fie 
contractat în grabă potrivit pieței, ci să răspundă la întrebarea despre calitatea 
vieții umane pe care o produce civilizația noastră. 


(Traducere de pr. dr. Mihai Patrașcu) 


